Rikunarita-ORG/Wikinium huggingface dataset:
# San Antonio (Texas)

|  |
| --- |
| San Antonio |
| mesto |
|  Centrum mesta  |
| **Prezývka:River City, San Antone,*
*Alamo City, Countdown City* |
|  |
| Štát | Texas |
| Fed. štát | USA |
| Región | San Antonio Metropolitan Statistical Area |
| County | Bexar County |
|  |
| Rozloha | 1 067 km² (106 700 ha) |
|  |
| Obyvateľstvo | 1 327 408 (*2010*) |
| Hustota | 1 244,06 obyv./km² |
|  |
| Časové pásmo | North American Central Time Zone Central (CST) |
|  - letný čas | CDT |
| Telefónna prevoľba | 210, 830 |
|  |
|  Interaktívna mapa mesta
 |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**San Antonio** (pôvodne: San Antonio de Bexar) je druhé najľudnatejšie mesto v americkom štáte Texas a siedme najľudnatejšie mesto v Spojených štátoch. V roku 2010 tu žilo viac ako 1,3 milióna obyvateľov. V metropolitnej oblasti mesta a jeho aglomerácie žije vyše 2,1 milióna obyvateľov. Je to sídlo Bexar County a rozloha mesta je 1 067,3 km².
Farmaceutický priemysel je najdôležitejším odvetvím v meste. Nachádza sa tu niekoľko nemocníc a výskumných lekárskych zariadení.

Najväčšia základňa amerického letectva je práve v San Antoniu - Lackland Air Force Base. Ročne tam absolvuje výcvik približne 40 000 príslušníkov americkej US Air Force. Táto základňa tiež školí príslušníkov čh štátov NATO, vrátane Slovenska.

Pevnosť Alamo je svedectvom boja Američanov o Texas.

## Partnerské mestá

* Čennaj, India
* Drážďany, Nemecko
* Galilea, Izrael
* Guadalajara, Mexiko
* Gwangju, Kórejská republika
* Kao-siung, Taiwan
* Kumamoto, Japonsko
* Las Palmas de Gran Canaria, Španielsko
* Monterrey, Mexiko
* Santa Cruz de Tenerife, Španielsko

## Pozri aj

* Hlavné mestá štátov USA

## Iné projekty

Commons* Commons ponúka multimediálne súbory na tému **San Antonio (Texas)**

## Externé odkazy

* Oficiálna stránka
* Konferenčné a návštevnícke centrum
* San Antonio cestovný sprievodca z Wikivoyage
* okolie San Antonia Archivované 2009-05-18 na Wayback Machine
* San Antonio International Airport
* Parky v San Antoniu Archivované 2010-04-14 na Wayback Machine
* Handbook of Texas
* Sčítanie ľudu Archivované 2009-03-28 na Wayback Machine
* San Antonio City Data
* San Antonio Housing Statistics
* Prístav San Antonio
* Centrum San Antonio Archivované 2008-09-17 na Wayback Machine
* Obchodná komora
# Liečivo

**Liečivo** je látka, ktorá sa používa na ochranu alebo obnovu zdravia, na miernenie chorobných príznakov alebo na rozpoznanie choroby. Účinok liečiva je
výslednicou vzájomného pôsobenia liečiva a organizmu. Liečivá sú predmetom skúmania farmakológie.

## Dôležité definície lieku

### Slovenský liekopis I

Liečivo je ľubovoľná zložka lieku, ktorá poskytuje farmakologický účinok alebo iný priamy účinok pri diagnóze, liečbe alebo prevencii choroby; farmakologickým pôsobením zasahuje do štruktúry alebo funkcie ľudského a zvieracieho organizmu. Liek môže obsahovať viac ako jedno liečivo.
Ekvivalentné názvy: **účinná látka**, **liečivá látka**.

### Slovenská legislatíva

Liečivo je chemicky jednotná alebo nejednotná látka ľudského, rastlinného, živočíšneho, chemického alebo prírodného pôvodu, ktorá je nositeľom biologického účinku využiteľného na ochranu pred chorobami, na diagnostiku chorôb, liečenie chorôb alebo na ovplyvňovanie fyziologických funkcií.

## Česká definícia

*Upozornenie: V legislatíve ČR pojem léčivo zahŕňa definície slovenských pojmov liek aj liečivo. Pre slovenský pojem liek je ekvivalentný pojem léčivý přípravek a slovenskému pojmu liečivo zodpovedá český pojem léčivá látka. Pre ďalšie informácie porovnajte slovenské články Liek a Liečivo s českým článkom Léčivo. Napríklad Aspirin® je liek(sk) a léčivý přípravek(cs), kyselina acetylsalicilová je liečivo(sk) a léčivá látka(cs), ale léčivo(cs) je Aspirin aj kyselina acetylsalicilová*.

## Referencie

## Pozri aj

* liek
# Anton Bruckner

|  |
| --- |
| Anton Bruckner |
|
Rakúsky skladateľ vážnej hudby |
| Narodenie | 4. september 1824 Ansfelden |
| Úmrtie | 11. október 1896 (72 rokov) Viedeň |
| Podpis |  |
| Odkazy |
| Commons |  Anton Bruckner |
|

|  |  |
| --- | --- |
|  |  Biografický portál |

 |

**Anton Bruckner** (\*4. september 1824, Ansfelden - †11. október 1896, Viedeň) bol rakúsky skladateľ. Známy bol predovšetkým pre jeho symfónie a motetá.

Bruckner bol dlhé roky organistom v Linzi, neskôr vo Viedni.
Bol schopný monumentálnych improvizácií. Bol to skôr vidiecky typ človeka, pre ktorého oddanosť k Bohu a láska ku komponovaniu znamenali všetko (odložil dokonca vlastnú svadbu, aby mohol dokončiť jednu zo svojich symfónií. Obdivoval skladateľa Richarda Wagnera.
Okrem skladieb *Te Deum, Rekviem a Žalm 150* bolo pre neho cudzie spájanie literárnych diel s komponovaním. Bruckner sa venoval najmä symfonickej tvorbe. Jeho deväť symfónií má monumentálny charakter. Bruckner bol prvý, kto obohatil symfonickú sonátovú tvorbu o tretiu hlavnú tému. Wagnerov vplyv sa prejavuje aj v inštrumentácii - autor rád využíval posilnené skupiny dychových nástrojov.
Každá z deviatich symfónií je iná a má neopakovateľnú históriu vzniku:
1. symfónia bola ovplyvnená Wagnerovou operou Tannhäuser a Tristan a Izolda.
2. symfónia sa podľa viedenských filharmonikov nedala zahrať.
3. symfónia sa kvôli tematike označuje ako hrdinská, no súčasníci za ňu autora vysmiali.
4. symfónia dostala názov Romantická.
6. symfónia dostala názov Fantastická (autor v nej vyjadril svoju osobnú tragédiu).
7. symfónia bola podobne ako aj šiesta neúspešná.
8. symfónia dosiahla už väčší úspech. Je považovaná za hudobný klenot 19. storočia.
9. symfónia zostala nedokončená - na jej monumentálnu koncepciu už skladateľovi nezostalo dosť síl.

## Iné projekty

Commons* Commons ponúka multimediálne súbory na tému **Anton Bruckner**
# Programovanie (informatika)

**Programovanie** je proces zahŕňajúci činnosti od návrhu algoritmu, písanie, testovanie a ladenie zdrojového kódu počítačového programu (softvér), vrátane následnej údržby.

V oblasti výpočtovej techniky ide o proces vytvárania algoritmov a počítačových programov vrátane ich testovania, ladenia a vypracovania dokumentácie na ich použitie. Programovanie je vytváranie a zapisovanie návodov riešenia problémov v programovacích jazykoch do tvaru programov na riadenie činnosti počítačov.

Návrh algoritmu obvykle určuje všeobecný postup riešenia danej úlohy. Zdrojový kód programu je zápisom algoritmu v zvolenom programovacom jazyku. Programom (algoritmom) nemusí byť nutne počítačový program - programy sú napr. aj návody na použitie, recepty v kuchárskych knihách a podobné.

Cieľom programovania je vytvoriť program, ktorý vykazuje určité žiadúce správanie. Proces písania zdrojových kódov často vyžaduje odborné znalosti v mnohých rôznych odboroch, vrátane znalosti oblasti použitia.

V rámci softvérového inžinierstva je programovanie súčasťou vývojového cyklu softvéru (anglicky Software development process).

## Programovacie jazyky

Pod pojmom programovací jazyk rozumieme prostriedok pre jednoznačný zápis algoritmov prevádzaných na počítači. Je komunikačným nástrojom medzi programátorom, ktorý v programovacom jazyku formuluje postup riešenia daného problému, a počítačom, ktorý program interpretuje technickými prostriedkami.

Rôzne programovacie jazyky sa líšia napríklad:

* paradigmou, ktorú používajú (napr. procedurálna, deklaratívna, symbolická paradigma),
* syntaxou (teda tým, ako sa v nich zapisujú príkazy),
* dostupnými knižnicami (hotovými súbormi kódu, ktoré môžu programátori použiť vo svojom kóde).

## Programovacie nástroje

Programovacie nástroje sú programy, ktoré programátorom uľahčujú vývoj programov. Najčastejšími nástrojmi sú prekladače (kompilátory a interpretery, slúžiace na preklad zdrojového kódu do spustiteľného súboru, resp. na spúšťanie zdrojového kódu), vývojové prostredia (uľahčujúce tvorbu kódu) a debuggery (slúžiace na hľadanie a diagnostiku chýb v kóde). Ďalšie sú nástroje na riešenie špeciálnych úloh (napr. Automatické generovanie kódu): bison, flex, yacc. Väčšina týchto nástrojov je špecializovaná pre konkrétny programovací jazyk.

## Iné projekty

CommonsWikislovník* Commons ponúka multimediálne súbory na tému **Programovanie (informatika) Wikislovník ponúka heslo **Programovanie (informatika)**

## Externé odkazy

* FILIT – zdroj, z ktorého pôvodne čerpal tento článok.
* Programovanie a tvorba webu
* Programovanie, návody, seriály, články, blogy, správy a diskusie o c#, c++, .net a php pre slovenských vývojárov
* Jednoduchý návod pre začiatočníkov. Chcete sa naučiť programovať ?? → KUMA s.r.o | YouTube tutoriál |

## Zdroj

*Tento článok je čiastočný alebo úplný preklad článku Programování na českej Wikipédii.*
# Zmluva

O pojme zmluva v náboženstve pozri *zmluva (náboženstvo).*
**Zmluva** (do roku 1953: *smluva*) alebo **kontrakt** je zložený právny úkon, na vznik ktorého treba spravidla aspoň dva prejavy vôle, resp. právne úkony, aspoň dvoch subjektov („zmluvných strán“), a ktorý zakladá určitý (konkrétny) právny vzťah medzi týmito subjektmi.

V širšom zmysle je zmluva jednoducho to, čo sa medzi účastníkmi dohodlo a/alebo samotné dohodnutie sa (teda „dohoda“ [v širšom zmysle]).

## Pojem zmluva a jeho významy

V právnych textoch pojem zmluva vystupuje najčastejšie v troch rôznych významoch:

* zmluva ako právny úkon (t. j. konanie, resp. opomenutie konania),
* zmluva ako právny vzťah (t. j. záväzkovo-právny vzťah),
* zmluva ako doklad (listina).

## Úplné a čiastočné synonymá

Pojem **kontrakt** je s pojmom zmluva úplne identický, ale používa sa v slovenčine spravidla len v niektorých súvislostiach (spravidla na burze alebo pre väčšie medzinárodné obchodné zmluvy). Treba však upozorniť, že podľa rímskeho práva je kontrakt (len) obligačná zmluva, ktorá bola žalovateľná podľa starého občianskeho práva (ius civile).

Okrem pojmu zmluva sa v právnickej literatúre, v právnych aktoch a napokon aj v právnej praxi možno stretnúť s pojmami **dohoda, dohovor** (cudzím slovom **konvencia**) či **pakt**. Tieto možno v určitom zmysle (a to ak spĺňajú základné charakteristiky zmluvy) chápať ako synonymá pojmu „zmluva“. Slovo pakt väčšinou označuje medzinárodnú zmluvu a v staršom rímskom práve išlo o (len) obligačnú zmluvu, ktorá nebola urobená v určitej právom predpísanej forme (pozri pactum).

## Vznik zmluvy

Zmluva sa spravidla realizuje tak, že jedna strana (ponúkajúca alebo oferent) urobí ponuku (ofertu), a ten, komu je ponuka určená, ju prijme (akceptuje).

Zo zmluvy spravidla vznikajú stranám práva a povinnosti (napr. z dodávkovej zmluvy má dodávateľ povinnosť dodať výrobky a odberateľ má povinnosť výrobky prevziať a zaplatiť ich cenu).

## Hlavné typy zmlúv

Delenie 1:

* súkromnoprávna zmluva, napr.
	+ občianskoprávna zmluva
	+ obchodná zmluva
* verejnoprávna zmluva
* medzinárodná zmluva

Delenie 2:

* odplatná zmluva
* neodplatná zmluva

Delenie 3:

* synalagmatická zmluva
* asynalagmatická zmluva

Delenie 4:

* pomenovaná zmluva (nominátna zmluva): zmluva explicitne uvedená ako typ zmluvy v zákonoch (OBZ a OZ)
* nepomenovaná zmluva (inominátna zmluva): iná zmluva

Delenie 5:

* dvojstranná zmluva (bilaterálna zmluva)
* viacstranná zmluva (multilaterálna zmluva)

Delenie 6:

* abstraktná zmluva
* kauzálna zmluva

Delenie 7:

* formálna zmluva
* neformálna zmluva

Delenie 8:

* záväzková zmluva (obligačná zmluva)
* vecnoprávna zmluva (reálna zmluva)

Delenie 9:

* konsenzuálna zmluva
* reálna zmluva
* literárna zmluva

## Referencie

## Iné projekty

WikicitátyCommons* Wikicitáty ponúkajú citáty od alebo o **Zmluva Commons ponúka multimediálne súbory na tému **Zmluva**
# Herbert Simon

|  |
| --- |
| Herbert Alexander Simon |
| americký vedec |
|  |
| Narodenie | 15. jún 1916 Milwaukee, Wisconsin, USA |
| Úmrtie | 9. február 2001 (84 rokov) Pittsburgh, Pensylvánia, USA |
| Odkazy |
| Commons |  Herbert Simon |
|

|  |  |
| --- | --- |
|  |  Biografický portál |

 |

Nositeľ Nobelovej ceny
**Herbert Alexander Simon** (\* 15. jún 1916, Milwaukee, Wisconsin, USA – † 9. február 2001, Pittsburgh, Pensylvánia) bol americký vedec, ktorý sa zaoberal počítačovou vedou, kognitívnou psychológiou, ekonomikou a filozofiou. Položil základy rozhodovacieho prístupu k manažmentu, ktorý považuje rozhodovanie za podstatnú časť riadenia.

Spoločne s Cyertom a Marchom prišli v päťdesiatych až šesťdesiatych rokoch 20. storočia s kritikou teórie racionálneho rozhodovania. (Neskôr na nich nadviazali aj Kahneman a Tversky). Ako uvádza Simon vo viacerých svojich publikáciách, objektívne racionálne rozhodovania je nereálne, pretože kladie prehnané požiadavky na kognitívne schopnosti rozhodovateľa. Rozhodovanie je determinované predpokladmi subjektu rozhodovania – schopnosti, vedomosti, osobné ciele a záujmy, okamžitým stavom- psychologickým rozpoložením, náladou a objektívnymi podmienkami materiálnej aj nemateriálnej povahy.

V roku 1975 dostal spolu s Allenom Newellom Turingovu cenu za prínos v oblasti umelej inteligencie a kognitívnej psychológie. Je tiež nositeľom Ceny Švédskej ríšskej banky za ekonomické vedy na pamiatku Alfreda Nobela, ktorú dostal v roku 1978.

## Referencie

## Iné projekty

Commons* Commons ponúka multimediálne súbory na tému **Herbert Simon**
# Angličania

Angličania| Populácia |
| --- |
| cca 80 – 100 miliónov celosvetovo |
| Krajina s významnou populáciou |
|  Spojené kráľovstvo 37,6 milióna |
| Jazyk(y) |
|
angličtina |
| Náboženstvo |
|
Tradične anglikanizmus, ale aj katolícka cirkev, presbyterianizmus, metodizmus, judaizmus, islam, ateizmus, agnosticizmus a iné |
| Príbuzné národy |
|
iní Briti, ďalej Kelti, Germáni (najmä Frisovia) |

**Angličania** alebo **Briti** sú základnou etnickou zložkou národa Spojeného kráľovstva.

Formovali sa po stáročia z radu kmeňov a národností na území Anglicka, Škótska a Walesu. Sú potomkami najstaršieho obyvateľstva Britských ostrovov a početných prisťahovalcov, z ktorých boli v staroveku prví Iberi, neskôr keltskí Briti a Belgovia, ďalej nepočetní Rimania a početne najsilnejšie germánske kmene Anglov, Sasov, Jutov, Dánov, Frízov, Nórov, Normanov aď.

## Referencie

## Iné projekty

WikicitátyCommons* Wikicitáty ponúkajú citáty od alebo o **anglické príslovia Commons ponúka multimediálne súbory na tému **Angličania**

## Externé odkazy

* FILIT – zdroj, z ktorého pôvodne čerpal tento článok.
# Diaľkový prieskum Zeme

Schéme skenovania zemského povrchu družicou Landsat (NASA).
**Diaľkový prieskum Zeme** je metóda geologicko-geografického prieskumu Zeme pomocou umelých družíc. Vyvinula sa z leteckého snímkovania. Multispektrálnymi snímkami povrchu Zeme z družíc (vo viditeľnej a infračervenej oblasti spektra) sa získavajú poznatky o geologických štruktúrach, ktoré nemožno vidieť z menších výšok, o ložiskách užitočných nerastov, prírodných bohatstvách Zeme, životnom prostredí a pod. Radarové metódy pri diaľkovom prieskume Zeme sa používajú najmä v kartografii.

Metódy diaľkového prieskumu Zeme sú jedným z najvýraznejších prejavov využitia umelých družíc pre národné hospodárstvo; boli zahrnuté napríklad do programov kozmických lodí Sojuz, družíc Kozmos, Landsat a pod.

## Iné projekty

Commons* Commons ponúka multimediálne súbory na tému **Diaľkový prieskum Zeme**

## Zdroj

|  |  |
| --- | --- |
|  | Astronomický portál Portál slnečná sústava Kozmonautický portál |

*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
# Dharma

**Dharma** (- hlavný zaužívaný slovenský tvar, zároveň sanskritský kmeň: धर्म - dharma) alebo **dharmah** (-sanskritský nominatív) alebo **dhamma** (- v pálí) je v indickom myslení základný element skutočnosti, prirodzený zákon; to, čo udržuje, podopiera. Slovo *dharma* etymologicky pochádza z koreňa *dhr* alebo *dhar* (niesť, udržiavať, podopierať). Český indológ Vladimír Miltner prekladá slovo dharma ako *„držmo“*.

Dharma tvorí základ filozofií a náboženstiev, ktoré vznikli v Indii: hinduizmu, budhizmu, džinizmu a sikhizmu. Kto žije v súlade s dharmou, dosiahne mókšu alebo nirvánu – *vyslobodenie*.

Ako dharma sa môžu označovať aj učenia zakladateľov náboženských tradícií (Budhu, Mahávíru). Dharma môže znamenať aj náboženskú povinnosť alebo spoločenský poriadok.

## Dharma v budhizme

**Dharma** (san., tib. čö) v budhizme označuje súbor učení ktoré sa odvíjajú od učenia historického Budhu Šákjamuniho.

Existujú rôzne kánony, napríklad Pálí kánon, tipitaka, ktorý je štandardizovaným súhrnom textov théravádového budhizmu – je nazývaný aj „tri koše“ podľa delenia textov na tri časti:

* *vinája*,
* *sútra*,
* *abhidharma*.

*Kandžur* je pojem, ktorý označuje 84000 učení, ktoré Budha priamo odovzdal svojim žiakom a ktoré boli po jeho smrti pred asi 2500 rokmi spísané v podobe 108 zväzkov. Tieto učenia možno rozdeliť na učenia malej cesty (hínájána), veľkej cesty (mahájána) a diamantovej cesty (vadžrajána).

K učeniam Budhu existujú komentáre, ktoré sa nazývajú *Tendžur*.

Učenia, dharma, sú jeden z troch klenotov.

## Externé odkazy

* FILIT – zdroj, z ktorého pôvodne čerpal tento článok.
# Vikier

Vikiere na najväčšej streche z dreveného šindľa (6000 m²), Zakopané, Poľsko
**Vikier** je architektonicky upravený otvor v streche budovy. Vyčnieva nad konštrukciu strechy a má zabudované okná. Používa sa ako alternatíva k strešným oknám, na rozdiel od nich ale zväčšuje vnútornú dispozíciu a výhľad z budovy.

## Referencie

## Iné projekty

Commons* Commons ponúka multimediálne súbory na tému **Vikier**

## Externé odkazy

* FILIT – zdroj, z ktorého pôvodne čerpal tento článok.
# Bangalúr

|  |
| --- |
| Bangalúr |
| Mesto |
|  |
| Štát |  India |
| Región | Karnátaka |
|  |
| Nadmorská výška | 920 m n. m. |
| Súradnice | ﻿ / ﻿ |
|  |
| Rozloha | 709 km² (70 900 ha) |
|  |
| Obyvateľstvo | 8 443 675 (*2011*) |
| Hustota | 11 909 obyvateľ/km² obyv./km² |
|  |
| Časové pásmo | IST (UTC+5:30) |
| PSČ | 560 xxx |
|  |
|

 Pozícia mesta v Indii
 |
|  Interaktívna mapa mesta
 |
|  |
| **Wikimedia Commons:**  Bangalore |
| **Webová stránka:**   |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Bangalúr** alebo **Bengalúr(u)** alebo **Béngalúru** (po kannadsky *Bengalúru* - ಬೆಂಗಳೂರು, po anglicky *Bangalore*) je hlavné mesto indického štátu Karnátaka. Má rozlohu 476,66 km² a počet obyvateľov v metropolitnej oblasti okolo 6,1 milióna, čím je to tretie najväčšie mesto v Indii a piata najväčšia indická metropolitná oblasť.

1. novembra 2006 bol oficiálne zmenený názov mesta z Bangalore na kannadský názov Bengalúru.

## Silicon Valley of India

Silicon Valley of India čiže Kremíkové údolie Indie je prezývka indického mesta Bengalúr, hlavného mesto juhoindického štátu Karnataka. Toto meno potvrdzuje status Bengalúr ako centra pre informačné technológie (IT) spoločností v Indii, keď sa porovnáva s pôvodným Silicon Valley, umiestneným okolo údolia Santa Clara v Kalifornii, hlavným centrom pre IT firmy v USA. Jedna z najranejších zmienok o tejto prezývke je v neskorých 1980-tich rokoch v Indian Express. Častejšie používanie prezývky Bangalore začalo v roku 1990, bolo založené na spojení firiem so špecializáciou na výskum a vývoj (R & D), elektroniku a tvorbu softvéru.

Nachádza sa tu indický inštitút vedy podporujúci technologické vzdelanie. Ale aj organizácie ako Hindustan Aeronautic, Indian Space Research alebo National Aeronautical Laboratorya.

## Referencie

## Iné projekty

Commons* Commons ponúka multimediálne súbory na tému **Bangalúr**
# Maháraštra

|  |
| --- |
| Maháraštra |
| Maharashtra |
| štát |
| Štát |  India |
| Počet okresov | 35 |
|  |
| Súradnice | ﻿ / ﻿ |
| Hlavné mesto |  Bombaj  |
|  |
| Rozloha | 307 713 km² (30 771 300 ha) |
|  |
| Obyvateľstvo | 96 878 627 (*2001*) *2.* |
| Hustota | 314,83 obyv./km² |
|  |
| Vznik | 1. máj 1960 |
| Guvernér | Kateekal Sankaranarayanan |
|  |
| Časové pásmo | UTC+5:30 |
| ISO 3166-2 | IN-MH |
|  |
| Oficiálny jazyk | maráthčina |
| Náboženstvo | Hinduizmus (80,4 %), Islam (10,4 %), Budhizmus (6,0 %), Džinizmus (1,3 %), Kresťanstvo (1,1 %), Sikhizmus (0,2 %), ostatné |
|  |
|  |
| Wikimedia | © OpenStreetMap Interaktívna mapa
 |
|  |
| **Webová stránka:**  maharashtra.gov.in |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Maháraštra** alebo **Maháráštra** (po maráthsky - महाराष्ट्र) je indický štát nachádzajúci sa v západnej časti krajiny. Počtom obyvateľov je druhý a rozlohou tretí najväčší štát v Indii. Zároveň je najbohatším štátom federatívnej Indie, v rokoch 2005-2006 mal štát podiel 15% na celkovom vývoze krajiny a 12% na HDP.

Hranice štátu Maháraštra sú na západe tvorené Arabským morom, na severozápade sú hranice spoločné so štátom Gudžarát a zväzovým teritóriom Dádra a Nagar Havelí. Severovýchodne susedí so štátom Madhjapradéš, východne Čhattísgarh, Karnátaka na juhu, Ándhrapradéš na juhovýchode a Goa na juhozápade. Rozlohou 307 713 km² tvorí 9,84% celkovej rozlohy Indie. Hlavným mestom štátu je Bombaj, najväčšie mesto v Indii a finančné centrum štátu.

## Referencie

## Iné projekty

Commons* Commons ponúka multimediálne súbory na tému **Maháraštra**
# Riadenie stresu

**Riadenie stresu** alebo **manažment stresu** alebo **stresový manažment** (angl. stress management) sú postupy a techniky na ovládanie a znižovanie stresu. Pojem sa niekedy považuje za synonymum pojmu zvládanie stresu. Príkladmi postupov sú manažment času či autogénny tréning.
# ISCED

**Medzinárodné štandardné členenie vzdelávania** (angl.: The International Standard Classification of Education, skrátene ISCED) je stupnica vytvorená organizáciou UNESCO začiatkom 70. rokov, aby slúžila ako nástroj na porovnávanie, kompiláciu a prezentáciu štatistických údajov o vzdelávaní v rámci jednotlivých krajín ale aj medzinárodne. Členenie bolo potvrdené na Medzinárodnej konferencii pre vzdelávanie v Ženeve roku 1975.

## Úroveň vzdelávania v medzinárodnej stupnici UNESCO

Tabuľka rebríčku vzdelania rozdelená do siedmich základných stupňov (plus medzistupne):

| Úroveň | Opis úrovne | Zodpovedajúca úroveň v slovenskom školskom systéme |
| --- | --- | --- |
| ISCED 0 | Predprimárne vzdelávanie nultého stupňa | materská škola |
| ISCED 1 | Primárne vzdelávanie | 1. stupeň základnej školy |
| ISCED 2 | Nižšie sekundárne vzdelávanie | 2. stupeň základnej školy a nižšie ročníky osemročných gymnázií |
| ISCED 3 | Vyššie sekundárne vzdelávanie | Stredné školy s maturitou |
| ISCED 3C | Stredné odborné vzdelávanie | Stredné odborné školy bez maturity |
| ISCED 4 | Post-sekundárne, neterciárne vzdelanie | Pomaturitné kvalifikačné vzdelávanie |
| ISCED 5A | Prvý stupeň terciárneho vzdelania | vysokoškolské magisterské, inžinierske, doktorské vzdelanie – II. stupeň, vysokoškolské bakalárske vzdelanie - I. stupeň |
| ISCED 5B | Prvý stupeň terciárneho vzdelania | vyššie odborné vzdelanie, pomaturitné špecializačné |
| ISCED 6 | Druhý stupeň terciárneho vzdelania | Doktorandské štúdium, postgraduálne štúdium a vedecká výchova |

Education is side education process (Vzdelávanie je stránka pedagogického procesu).